open-index/open-wikipedia-markdown huggingface dataset:
Humera

**Humera** (myös **Setit Humera** tai **Himora**) on kaupunki Etiopian Tigrayssa lähellä Sudanin ja Eritrean vastaista rajaa. Sen asukasluku oli vuoden 2007 väestönlaskennan mukaan 21&nbsp;653. Humera ja joitakin muita kiisteltyjä alueita liitettiin Amharan osavaltioon Tigrayn kriisin aikana 2020-luvun alussa.

## Maantiede

Humera sijaitsee Etiopia Tigrayn osavaltiossa maan Sudanin vastaisella rajalla. Rajalla kulkee Tekezéjoki (Sittet). Joen toisella puolella Sudanissa sijaitsee Hamdayetin pikkukaupunki. Vieressä on myös Eritrean vastainen raja. Kaupunki on osa Kafta Humeran *weredaa* eli piirikuntaa.

## Historia

Nykyisen Humeran alue on historiallisesti ollut lähinnä paimentolaisten karjan laidunaluetta. 1950-luvulla aloitettiin valtion hanke alueen maatalouden kehittämiseksi. Valtio tarjosi alueelta maata maanviljelykseen maattomille etiopialaisille, vaikka lopulta suuri osa maasta päätyi jo valmiiksi suurille maanomistajille. Vuoden 1971 alussa paikalla asui erään arvion mukaan noin 500 maanviljelijää. Alueella kävi kausitöissä lisäksi noin 50&nbsp;000 henkilöä. Kaupunki oli lisäksi Setit Humeran *woredan* eli piirikunnan hallinnollinen keskus, jossa oli piirikuntahallinnon toimintaa, sekä postitoimisto. Paikallinen peruskoulu oli rakennettu ruotsalaisella tuella vuonna 1967.

Etiopian Derg-hallinnon noustua valtaan Humera oli opposition Teranafitin eli myöhemmän Etiopian demokraattisen liiton tukialuetta. EDL valtasi Humeran maaliskuussa 1977, mutta Derg-hallinnon joukkojen onnistui jälleenvallata se 10. kesäkuuta samana vuonna. Lopulta helmikuussa 1989 Derg joutui kuitenkin vetäytymään Humerasta ja muusta Tigraysta Tigrayn kansan vapautusrintaman vallatessa kaupungin. Eritrean–Etiopian sodan aikana vuonna 1998 monet paikalliset muuttivat sodan tieltä etelään.

Tigrayn kriisin puhjettua 2020-luvun alussa Humerasta tuli muiden kiistojen ohella kiistakapula tigrejen ja amharojen välillä. Amharojen mukaan Tigray liitti alueen itseensä Derg-hallinnon kukistuessa vuonna 1991. Amharalaiset joukot valtasivat osia kiistellyistä alueista, mukaan lukien Humeran, vuonna 2020. Kiistellyt alueet liitettiin keskushallinnon suostumuksella Amharan osavaltioon. Amharalaisia joukkoja Humerassa syytettiin myöhemmin etnisistä puhdistuksista. Paikallisia pakeni Sudanin puolelle.

## Väestö
Etiopian vuoden 2007 väestönlaskennan mukaan Humeran asukasluku oli 21&nbsp;653. Vuonna 2001 asukasluku oli noin 17&nbsp;800. Vuonna 1994 vastaava lukema oli 14&nbsp;500 ja vuonna 1984 10&nbsp;500.

## Lähteet
Workseed

**Workseed** on tietojen ja taitojen oppimiseen ja opettamiseen suunniteltu selainpohjainen oppimisen hallintajärjestelmä (LMS). Ohjelmisto on tilattavissa SaaS-palveluna. Workseedin suunnittelussa on huomioitu ammatillisen koulutuksen erityispiirteet kuten osaamisperustaisuus, yrityksissä ja aidossa työympäristössä tapahtuvan oppimisen ohjaus sekä käytännön taitojen mobiiliraportointi. Ohjelmistossa on tuki interaktiivisille H5P-sisällöille ja ePerusteet-tietovarannolle. Ohjelmisto on liitettävissä moniin hakemistopalveluihin (Active Directory), opiskelijahallinto- (Primus, Studenta ja Peppi) ja HR-järjestelmiin, sekä eri ammattialojen digitaalisiin oppimisympäristöihin, kuten koulutussimulaattoriohjelmistoihin (Creanex SimTrainer).

Workseed on käytössä ammatillisissa oppilaitoksissa, ammattikorkeakouluissa ja yrityksissä Suomessa ja ulkomailla. 
Workseed on käännetty kuudelle eri kielelle (suomi, ruotsi, englanti, saksa, espanja ja kiina) ja se mahdollistaa monikielisen koulutusmateriaalin tuotannon.

## Pedagogiset hyödyt

Yhden pro gradu -tutkielman mukaan Workseedin käyttö työpaikoilla tapahtuvan harjoittelun ohjauksessa aktivoi opiskelijaa reflektoimaan omaa osaamistaan sekä edistymistään tiheämmin ja kiinteämmin osana harjoittelua.

## Yritys
Workseed Oy kehittää ja myy SaaS-ohjelmistoalustaa oppimisen hallintaan. Lisäksi yritys tarjoaa asiantuntijapalveluita ohjelmiston käyttöönottoon ja koulutukseen sekä pedagogisesti rikkaan koulutusmateriaalin tuotantoon. Yritys on perustettu vuonna 2015 ja sen pääkonttori sijaitsee Lappeenrannassa. Yrityksen perustaja ja toimitusjohtaja on Markus Weiland ja yritys on kokonaan suomalaisessa omistuksessa. Yritys on kansainvälistynyt mm. Etelä-Amerikkaan.

## Historia
Workseed perustettiin vuonna 2015 alun perin ammatillisen koulutuksen reformin korostamaan tarpeeseen helpottamaan oppimisen ja opintojen rakenteen hallintaa sekä opiskelijoiden yksilöllisen kehittymisen seurantaa. Syntyi perusajatus automatisoiduista oppimispoluista, joilla opiskelijat voivat edetä yksilöllisesti kaikissa oppilaitoksen tarjoamissa oppimisympäristöissä (verkko-oppimisympäristö, työsali, työpaikka, simulaattorit ja muut VR-ratkaisut sekä informaalit oppimistilanteet). Workseedin kehityskumppanina on toiminut mm. Pohjois-Karjalan koulutuskuntayhtymä Riveria. Workseedin käyttö laajeni myös ammattikorkeakouluihin, sillä harjoitteluprosessin kehittäminen oli noussut myös monen korkeakoulun strategiaan. Workseedin kehitystä on ohjannut yhteistyö kymmenien eri oppilaitosten, koulutusalojen ja opetushenkilöstön kanssa. Yhtiö suuntasi palvelun myös yritysasiakkaille vuonna 2019.

## Lähteet

## Aiheesta muualla
* Workseedin verkkosivusto
Kaartoröllinurmikka

**Kaartoröllinurmikka** (*Eragrostis curvula*) on heinäkasvien (Poaceae) heimoon, röllinurmikoiden (*Eragrostis*) sukuun kuuluva kasvilaji. Se ei kuitenkaan ole selvärajainen laji, vaan apomiktisesti lisääntyvien pikkulajien kokonaisuus. Kaartoröllinurmikasta on erotettu kuusi morfologialtaan tai agronomialtaan erilaista tyyppiä.

Kaartoröllinurmikka on monivuotinen, syväjuurinen ja mätästävä heinä, jonka ulkonäkö vaihtelee. Suurin osa lehdistä kasvaa kasvin tyveltä ja ne ovat 30–50 cm pitkiä. Varret ovat kasvutavaltaan pystyjä, haarattomia ja 30–120 cm korkeita, joskus jopa 180 cm korkeita. Kielekkeen paikalla on karvarivi, jonka karvat ovat 0,3–1 mm pitkiä. Lehtilavat ovat pitkiä ja kapeita – pituudeltaan jopa 50 cm ja leveydeltään 1–5 mm. Lehtilapojen väri vaihtelee sinertävästä vihreään. Kukintona on runsashaarainen röyhy, joka voi toisinaan olla melko kapea ja tiivistynyt. Tavallisesti röyhy on 6–30 cm pitkä ja 5–10 cm leveä, joskus jopa 40 cm pitkä ja 15 cm leveä. Tähkylät ovat enemmän tai vähemmän soikeita, harmaanvihertäviä, 3–10 mm pitkiä ja 1–1,5 mm leveitä. Kussakin tähkylässä on 4–13 kukkaa. Hedelmänä oleva jyvä on soikea ja noin 0,7 mm pitkä.

Kaartoröllinurmikka kasvaa luontaisena eteläisessä Afrikassa. Sitä tavataan alkuperäisenä Keniassa, Tansaniassa, Sambiassa, Mosambikissa, Namibiassa, Botswanassa, Zimbabwessa, Swazimaassa, Lesothossa ja Etelä-Afrikassa. Tulokkaana kaartoröllinurmikka on levinnyt eri puolille maailmaa, ja sitä tavataan nykyisin kaikissa maanosissa Etelämannerta lukuun ottamatta. Kaartoröllinurmikkaa myös viljellään eri puolilla maailmaa, ainakin Australiassa, Yhdysvalloissa sekä Argentiinassa.

## Lähteet
* Tropical Forages: ''Eragrostis curvula'' 

## Aiheesta muualla
* Laji.fi: Kaartoröllinurmikka (''Eragrostis curvula'')
* JSTOR Global Plants: ''Eragrostis curvula''
Michel de Klerk

**Michel de Klerk** (24. marraskuuta 1884 Amsterdam – 24. marraskuuta 1923 Amsterdam) oli alankomaalainen arkkitehti. Hän kuului Amsterdamin koulukuntaan, ja hänet tunnetaan parhaiten ekspressionismia edustaneista suunnitelmistaan, jotka hän toteutti yhteistyössä Pieter Lodewijk Kramerin kanssa. Tunnettuja töitä ovat Scheepvaarthuis (1911–1916), Het Schip (1919) ja De Daageraadin asuinalue (1920–1922).

## Lähteet
*Curl, James Stevens: Dictionary of architecture. Oxford University Press 1999. 
### Viitteet
Dawn of the Brave

**Dawn of the Brave** on saksalaisen a cappella -metalliyhtye Van Canton viides studioalbumi, joka julkaistiin 7. helmikuuta 2014. Kappaleeseen "Badaboom" julkaistiin musiikkivideo.
## Kappaleet
# 
# 
# 	
# 
#  (Europe cover)
# 
# 
# 	
#  (Bonnie Tyler cover)
# 	
# 
#  (Annie Lennox cover)
#  (Black Sabbath cover)

## Lähteet

## Aiheesta muualla
* 
*
Karel Höger

**Karel Höger** (17. kesäkuuta 1909 – 4. toukokuuta 1977) oli tšekkoslovakialainen elokuvanäyttelijä.  Hän esiintyi lähes 100 elokuvassa vuosina 1939–1977.

## Valikoitu filmografia
* *[[In the Still of the Night (film)|In the Still of the Night]]* (1941)
* *[[Enchanted (1942 film)|Enchanted]]* (1942)
* *[[Gabriela (1942 film)|Gabriela]]* (1942)
* *[[Fourteen at the Table]]* (1943)
* *[[Lost in the Suburbs]]* (1948)
* *[[Krakatit]]* (1948)
* *[[A Dead Man Among the Living]]* (1949)
* *[[Old Czech Legends]]* (1953)
* *[[Nástup]]* (1953)
* *[[Jan Hus (film)|Jan Hus]]* (1954)
* *[[Jan Žižka (1955 film)|Jan Žižka]]* (1955)
* *[[Paroni Munchhausenin uskomattomat seikkailut]]* (1961)
* *[[Lucie (film)|Lucie]]* (1963)
* *[[I, Justice (film)|I, Justice]]* (1967)
* *[[Noc na Karlštejně]]* (1973)

## Lähteet

## Aiheesta muualla
*
Meanwhile

**Meanwhile** on Gorillazin EP, joka julkaistiin 26. elokuuta 2021 levymerkillä Parlophone.  Yhtye juhlistaa ep:llä Notting Hill Carnival-tapahtumaa. Ep on nimetty Meanwhile Gardensin mukaan, jossa yhtye debytoi livenä vuonna 2000.
## Kappaleet
# 
# 
# 

## Lähteet
Armod

**Armod** on Falconerin seitsemäs studioalbumi, joka julkaistiin 3. kesäkuuta 2011.
## Kappaleet
#  
# 
# 
# 
# 
# 
# 
# 
#  (Cornelis Vreeswijk cover)
# 
# 

## Arvostelut
* Imperiumi: 8-/10
* Soundi: 

## Lähteet

## Aiheesta muualla
* 
*
Matti Eloranta

**Kaarlo Erkki Matias (Matti) Eloranta** (31. maaliskuuta 1918 Kisko – 2. joulukuuta 2004 Halikko) oli suomalainen  yrittäjä, yritysjohtaja ja vuorineuvos.

Elorannan vanhemmat olivat torppari Kaarle Aleksius Eloranta ja Eriika Almgrén ja puoliso vuodesta 1951 Aila Anneli Lehtiniitty. Eloranta tuli vain 14-vuotiaana harjoittelijaksi peltisepänverstaaseen. Sotien aikana hän sai lentokonemekaanikon koulutuksen ja toimi lentokoneiden peltivaurioiden korjaajana, palaten sitten aiempaan työpaikkaansa työnjohtajaksi. Oman metalliverstaan Eloranta perusti Saloon 1947 ja siirsi sen Halikkoon 1951. Vuonna 1956 hän alkoi valmistaa painesäiliöiden päätyjä yhdestä kappaleesta kylmämuokkausmenetelmällä. Niistä ja valmiista säiliöstä tuli yrityksen päätuote. Matti Eloranta -yhtiön perustajasta tuli puolestaan teollisuusneuvos 1968, joka laajensi yhtiötään yrityskaupoilla Ruotsissa 1970. Uuden Iisteräs-yhtiön hän perusti Suonenjoelle 1973, jonka kauppalanhallituksen aloitteesta hänelle myönnettiin vuorineuvoksen arvo 1976. Myytyään sittemmin yrityksensä Eloranta perusti vielä Piikkiöön maahantuontiyhtiön, jonka hän myi 1984, mutta toimi vielä senkin jälkeen kosmetiikan maahantuojana. Hänen perustamansa yhtiö, nykyään HalikkoWorks, on yhä suuri ja tunnettu säiliönpäätyjen valmistaja.

Matti Eloranta sai valtakunnallisen Vuoden yrittäjä -palkinnon vuonna 1970.

## Lähteet
Exitus (täsmennyssivu)

**Exitus** voi tarkoittaa seuraavia:

* exitus, lääketieteellinen nimitys kuolemalle
* Exitus ry, eutanasian laillistamista Suomessa kannattava yhdistys
* Exitus, Aisti & Emeton albumi vuodelta 2009
* Exitus, S-Toolin albumi vuodelta 2021.
Super Bowl LVI

**Super Bowl LVI** oli järjestyksessään 56. Super Bowl ja NFL-kauden 2021 päätösottelu. Ottelu pelattiin SoFi Stadiumilla Inglewoodissa Los Angelesin piirikunnassa 13. helmikuuta 2022. Ottelussa kohtasivat NFC:n voittaja Los Angeles Rams ja AFC:n voittaja Cincinnati Bengals, joka pelasi Super Bowlissa ensimmäistä kertaa kauden 1988 jälkeen. Rams voitti ottelun 23–20.

## Kisapaikan valinta

Los Angelesille myönnettiin toukokuussa 2016 kauden 2020 Super Bowl. SoFi Stadiumin valmistuminen kuitenkin lykkääntyi vuodella rankkasateiden takia, ja toukokuussa 2017 NFL:n omistajien kokous päätti siirtää Los Angelesin järjestämisvuoron vuodella eteenpäin vuoteen 2022 ja antaa vuoden 2021 järjestämisvastuu myönnettiin Tampalle. Super Bowl LVI oli kahdeksas Super Bowl, joka järjestettiin suur-Los Angelesin alueella, mutta ensimmäinen Inglewoodissa.

## Televisiointi
Yhdysvalloissa Super Bowlin televisiointi kiertää Foxin, NBC:n ja CBS:n välillä, ja vuonna 2022 vuorossa oli NBC. Alun perin CBS:n piti televisioida vuoden 2022 Super Bowl ja NBC vuoden 2021, mutta yhtiöt vaihtoivat keskenään televisiointivuoroja. Yhtiöt vaihtoivat vuoroja, jotta kumpikin yhtiö pystyi markkinoimaan muita urheilutapahtumia samanaikaisesti. Yhdysvalloissa ottelun selosti Al Michaels ja kommentaattorina toimi Cris Collinsworth.

Suomessa televisiointioikeudet oli Viasatilla. Suomessa ottelun selosti Mika Laurila ja kommentaattorina toimi Mikko Koikkalainen.

## Musiikkiesitykset ja puoliaikashow
Ennen ottelun alkua Jhené Aiko esitti America the Beautiful -kappaleen. Kansallislaulun The Star-Spangled Bannerin esitti Mickey Guyton. Super Bowl LVI -ottelun puoliaikashowssa (*Pepsi Super Bowl LVI Halftime Show*) esiintyivät Dr. Dre, Eminem, Kendrick Lamar, Mary J. Blige ja Snoop Dogg sekä 50 Cent.

## Lähteet
Lauhakastikka

**Lauhakastikka** (*Calamagrostis deschampsioides*) on heinäkasvien (Poaceae) heimoon, kastikoiden (*Calamagrostis*) sukuun kuuluva kasvilaji.

Lauhakastikka on kasvutavaltaan löyhästi mätästävä. Sen varret ovat haarattomia ja kasvavat 10–60 cm korkeiksi, yleensä 15–45 cm korkeiksi. Varsissa on yleensä yksi tai kaksi solmua. Lehtien kieleke voi olla 0,5–3 mm pitkä, tavallisesti 1–2,5 mm pitkä. Lehtilavat ovat 2–15 cm pitkiä ja 1–3 mm leveitä, tavallisesti 3–8 cm pitkiä ja 1,5–2,5 mm leveitä. Kukintona oleva röyhy on pyramidimainen, 3–12 cm pitkä, 1–4,5 cm leveä, pysty ja avoin. Röyhyn väri vaihtelee vihreästä tummanviolettiin. Tähkylät ovat 4–7 mm pitkiä ja kaleet ovat pyöreitä. Heteiden ponnet ovat noin 2 mm pitkiä.

Lauhakastikka on arktisten alueiden halofyytti, joka kasvaa rannikon dyyneillä, rantasoraikoilla sekä marskimailla. Lauhakastikkaa tavataan toisinaan lähellä meren rannan vesirajaa yhdessä islanninsaran (*Carex lyngbyei*) kanssa. Lauhakastikan levinneisyysalue on sirkumpolaarinen, ja sitä tavataan sekä Euraasian että Pohjois-Amerikan pohjoisrannikoilla sekä Japanissa.

## Lähteet
* Flora of North America: ''Calamagrostis deschampsioides'' 

## Aiheesta muualla
* Laji.fi: Lauhakastikka (''Calamagrostis deschampsioides'')
Annika Paasikivi

**Annika Maria Paasikivi** (s. 1975) on Oras Investin toimitusjohtaja vuodesta 2018 lähtien. Hän on Oraksen perustajan Erkki Paasikiven pojantytär.

## Lähteet
Väinämöinen (lehti)

**Väinämöinen** on kahden suomalaisen lehden nimi:

* *[[Väinämöinen (tamperelainen lehti)|Väinämöinen]]*, 1896–1907 ja 1909–1910 ilmestynyt tamperelainen aikakauslehti
* *[[Väinämöinen (kirjallisuuslehti)|Väinämöinen]]*, 1924–1926 ilmestynyt kirjallisuuslehti
Jalsa

**Jalsa** (suom. ”Hauskaa”) on vuonna 2008 ensi-iltansa saanut intialainen telugunkielinen toimintakomediaelokuva, jonka on kirjoittanut ja ohjannut Trivikram Srinivas ja tuottanut Allu Aravind. Päärooleja näyttelevät Pawan Kalyan ja Ileana. Devi Sri Prasadin säveltämä soundtrack julkaistiin 29. helmikuuta 2008. Elokuva sai ensi-iltansa 2. huhtikuuta 2008. Se sai positiivisia arvosteluja ja oli kaupallinen menestys.

## Juoni
Nuori mies Sanjay liittyy ääriryhmään vaikean lapsuuden jälkeen. Poliisi päättää ohjata Sanjayn kohti parempaa polkua, ja tällöin poliisin tytär rakastuu häneen.

## Näyttelijät

## Soundtrack

## Palkinnot
* Santosham Film Awards
** Paras elokuva
** Paras ohjaus – Trivikram Srinivas
** Paras naispääosa – Ileana
** Paras musiikki – Devi Sri Prasad

## Lähteet

## Aiheesta muualla
* 
*
Moves

**Moves** on Timo Lassyn albumi, joka julkaistiin 27. huhtikuuta 2018.
## Kappaleet
# 
# 
# 
# 
# 
# 
# 
#  
# 
# 
# 
# 

## Arvostelut
* Soundi: 
* Suomijazz.com: 

## Lähteet

## Aiheesta muualla
* ''Moves'' discogs.com -sivustolla
Karhunnata

**Karhunnata** (*Festuca gautieri*) on heinäkasvien (Poaceae) heimoon ja natojen (*Festuca*) sukuun kuuluva kasvilaji.

Karhunnata kasvaa noin 10–20 senttimetriä korkeaksi.

Karhunnataa käytetään koristeheinänä ja viherrakentamisessa lehvästönsä takia. Se sopii erilaisille matalaa kasvillisuutta sisältäville sekä auringon lämmittämille paikoille, esimerkiksi liikenneympyröihin, tieliittymiin, viherkatoille, pengerryksille sekä kallioisille paikoille. Puutarhoissa se sopii kalliopuutarhaan tai aromaista kasvillisuutta sisältävään puutarhaan. Karhunnataa voidaan kasvattaa myös ruukuissa tai muissa kasviastioissa. Se vaatii kosteusoloiltaan tavallista, keskikosteaa maaperää.

## Lähteet

* Tomaškin, J., Tomaškinová, J. & Kizeková, M., 2015: Ornamental grasses as part of public green, their ecosystem services and use in vegetative arrangements in urban environment — *Thaiszia – Journal of Botany*, 25 (1), s. 1–13 (pdf) 

## Aiheesta muualla
* Suomen Lajitietokeskus: Karhunnata (''Festuca gautieri'')
* Global Biodiversity Information Facility (GBIF): ''Festuca gautieri''
Kalevi Montela

**Kalevi Jorma Montela** (s. 4. maaliskuuta 1948 Orivesi) on suomalainen kestävyysjuoksija. Hänen päämatkansa on ollut ultrajuoksu. Montelan edustamiaan urheiluseuroja ovat Oriveden Ponnistus, Endurance ja Team Rahola. 

Kalevi Montelan juoksuharrastus alkoi toukokuussa 1971 ensimmäisellä viiden kilometrin lenkillä identtisen kaksoisveljensä Olavin kanssa Oriveden Huppionvuorella. Juoksukilometrejä on kerääntynyt yli 230 000. Kalevi Montela on juossut yhteensä 235 maratonia, joista ultria 67 ja maratoneja 168. Kansainvälistestikin erikoisin ennätys hänellä on 100 kilometrin Suomi-Juoksu juostuna 40 vuotena (1973–2014), joista peräkkäisinä vuosina 35 kertaa (1980–2014).  Muita 100 kilometrin juoksuja on myös useita. Vuorokauden juoksuja hänellä on neljä. Hänen ehkä kovin ennätys on Kesäyön Unelmassa Oulussa 1982 juostu 50 mailin kisa ajassa 6.15.00. Yle TV2 on tehnyt Montelan identtisistä kaksosista *Maailman kisat* -nimisen ohjelman vuonna 1991.  

## Saavutukset
Maraton 2.53.17 Korso 1978

100 km 7.57.15 Hartola 1987

Vuorokauden juoksu 214 km 381 m Lontoo 1993

Sveitsi Basel vuorokauden juoksun EM kisat 1997 sijoitus 35.

Maratoneja ja ultria yht. juostuna 235 

Suomi-Juoksu 100 km juostuna 40 vuotena, joista peräkkäisinä vuosina 35

## Yksityiselämä
Montela on ollut Orivedellä ammatiltaan postimies vuosina 1969–2013. Hänellä on identtinen kaksoisveli Olavi. Kalevi Montela on naimisissa Elvi Montelan (os. Tapper) kanssa. Hänellä on tytär Jenni Hakala (s. 1988) edellisestä suhteesta Tarja Hakalan kanssa. Montelan harrastuksiin kuuluu myös hiihto ja retkeily vaimonsa kanssa. Lisäksi hän on myös laulanut vuosikymmeniä Oriveden Seurakuntakuorossa. Lintuharrastus on hänellä kestänyt pikkupojasta asti. Eläkkeellä ollessaan hän on aloittanut myös jönglööriharrastuksen, siinä myös esiintyen. Lisäksi hän on ollut mukana kirjoittamassa Oriveden asemanseudun historian kirjan kolmatta teosta *Aikojen kuluessa*.

## Lähteet
# Kirja Juokse henkesi edestä. Ilm. joulukuu 2016 toimittanut Aku Kopakkala
# Kirja, Urheilumme kasvot no:13
# Kirja, Oriveden kirkonkylä, sivu 93, ilm. 2014, toimittanut Juhani Eerola
# Kirja, Oriveden asemanseudun historiaa III Nimi,  Aikojen kuluessa III, sivu 211
# Urheilulehti elokuu 1972,  Aiheena, Vain Anssi jänisti kuntoavauksessa. Martti Huhtamäen kirjoitus
# .askel lehti, helmikuu no: 2,sivu 34, ilm. päivä 11.02.1985
# Juoksija lehti v.1982 no:3, kansikuva ja sivu 18
# Oriveden Sanomat torstaina 26.heinäkuuta 2014,sivu 6
# Aamulehti la 21.05.2011, Aihe, Juoksu vie kuin virtaava vesi
# Helsingin Sanomat torstaina 30.lokakuuta 2014 sivu B14
# TV2 Ohjelma Maailman kisat 30.10.1991, toimittaja Riitta Maunula
# Radio Play polkuporinat 25.10.2019, tiimi Sari ja Mikael Heerman
# Seppo Väisäsen toimittama Radio-ohjelma Hartolan Suomi-Juoksusta 100km su 29.06.1986
#Ykköset lehti. Torstai 3 kesäkuuta 2021
Humaljoki

**Humaljoki** oli Koiviston pitäjän kylä luovutetussa Karjalassa. Sen väestöä evakuoitiin Nummisiin.

## Lähteet
Palmusara

**Palmusara** (*Carex muskingumensis*) on sarakasvien (Cyperaceae) heimoon, sarojen (*Carex*) sukuun kuuluva kasvilaji. Se kasvaa luonnossa läntisessä Pohjois-Amerikassa, mutta sitä kasvatetaan myös koristekasvina lehtiensä vuoksi.

Palmusara on tiiviisti mätästävä saralaji. Sen varret kasvavat noin 50 cm korkeiksi. Lehdet ovat noin 20 cm pitkiä ja vaaleanvihreitä. Lehdet muistuttavat hieman palmujen lehvästöä, mistä palmusara on saanut kansankielisen nimensäkin. Lehdet muuttuvat pakkasten myötä kellertäviksi. Palmusaran kukintona on varren päässä sijaitseva tähkistö ja palmusara kukkii toukokuulta syyskuulle.

Palmusara on helposti kasvatettava laji ja sopii esimerkiksi kosteikkopuutarhaan vesiaiheiden ympärille. Palmusara kasvaa keskikosteassa tai märässä maaperässä ja voi kasvaa myös matalassa seisovassa vedessä. Valo-olosuhteiltaan palmusara kasvaa täydessä auringon valossa tai puolivarjossa. Liian varjoisassa paikassa se ei menesty. Palmusara ei myöskään kestä kasvupaikkansa kuivumista. Talvella kasvustot voi leikata mataliksi.

Palmusaran tieteellisen nimen lajinimi (*muskingumensis*) viittaa Yhdysvaltojen Ohiossa sijaitsevaan Muskingum-jokeen.

## Lähteet
* Missouri Botanical Garden: ''Carex muskingumensis'' 

## Aiheesta muualla
* Laji.fi: Palmusara (''Carex muskingumensis'')
* JSTOR Global Plants: ''Carex muskingumensis'' 
* Integrated Taxonomic Information System (ITIS): ''Carex muskingumensis'' 
* Global Biodiversity Information Facility (GBIF): ''Carex muskingumensis'' 
* Flora of North America: ''Carex muskingumensis''
Dreadbox

**Dreadbox** on kreikkalainen syntetisaattoreiden ja efektipedaalien valmistamiseen erikoistunut yritys. Sen perustivat vuonna 2014 Giánnis Diakoumákos ja Dímitra Mánthou. 

## Tuotteet

Dreadboxin valmistamat tuotteet ovat pääsääntöisesti analogisia. Valmistajan tuoteryhmiä ovat analogiset syntetisaattorit kuten Dreadbox Erebus ja Dreadbox Typhon, analogiset efektipedaalit kuten Dreadbox Hypnosis sekä analogiset eurorack-yhteensopivat instrumentit ja efektit.

## Lähteet
Alamata

**Alamata** on kaupunki Etiopian Tigrayn osavaltion alueella. Sen asukasluku oli vuoden 2007 väestönlaskennan mukaan 33&nbsp;214.

## Maantiede

Alamata sijaitsee Etiopian Tigrayn osavaltiossa. Matkaa Etiopian pääkaupunki Addis Abebaan on noin 600 kilometriä.

## Historia
Etiopian keisari Menelik II johti joukkonsa Alamatan solien läpi ensimmäisen Italian–Etiopian sodan aikana joulukuussa 1895. Myöhemmin seuraavassa Italian–Etiopian sodassa italialaiset ja heidän eritrealaiset askari-sotilaansa valtasivat Alamatan huhtikuussa 1936. Italialaiset rakennuttivat paikalle sotilastukikohdan, postitoimiston ja puuvillaan keskittyneen koemaatilan. Niiden ympärille kasvoi italialaistyylinen pikkukaupunki. Eurooppalaisten liittoutuneiden johtamat etiopialaiset vastarintataistelijat valtasivat Alamatan takaisin toisen maailmansodan aikana 5. toukokuuta 1941.

Etiopian Derg-hallinnon aikana 1980-luvulla Alamata oli Tigrayn kansan vapautusrintaman tukialuetta. Tigrayn kriisin puhjettua 2020-luvun alussa Alamatan valtasivat hallituksen joukot, mutta Tigrayn kapinallisten onnistui vallata se takaisin kesäkuussa 2021.

## Väestö
Etiopian vuoden 2007 väestönlaskennan mukaan Alamatan asukasluku oli 33&nbsp;214. Vuonna 2001 asukasluku oli 32&nbsp;200 ja vuonna 1967 4&nbsp;288.

## Lähteet
Lahtivoikala

**Lahtivoikala** (*Peprilus burti*) on voikaloihin kuuluva kalalaji. Sitä tavataan Atlantin länsiosista.

## Koko ja ulkonäkö
Lahtivoikala voi kasvaa suurimmillaan 20&ndash;25 cm pitkäksi. Ruumiinrakenteeltaan laji on korkea, soikea ja tylppäkuonoinen. Lajin selkä- ja peräevät ovat pitkät ja etuosastaan korkeammat. Lahtivoikalan rintaevät ovat pitkät, pyrstöevä on voimakkaasti haarautunut ja vatsaeviä ei ole. Väriltään lahtivoikala on selästään sininen ja muutoin hopeanharmaa.

## Levinneisyys ja elintavat
Lahtivoikalaa tavataan Meksikonlahdelta Floridasta Jukatanin niemimaalle. Laji elää suurina parvina lähellä pehmeää pohjaa useimmiten 150&ndash;225 metrin syvyydessä. Nuoret yksilöt liikkuvat lähempänä pintaa usein meduusojen seassa. Kalan ravintoa ovat meduusat, äyriäiset, madot ja kalat. Lahtivoikala kutee kahdesti vuodessa. Kevään kutu tapahtuu helmi-toukokuussa ja syyskutu syys-marraskuussa.

Lahtivoikala on erittäin hyvä ruokakala ja sitä kalastetaan trooleilla.

## Lähteet
Beaux-arts (arkkitehtuuri)

**Beaux-arts** oli arkkitehtuurissa hyvin koristeellinen klassismiin kuuluva tyylisuuntaus. Se kehittyi 1800-luvun loppupuolella Pariisin vaikutusvaltaisessa taideoppilaitoksessa École Nationale Supérieure des Beaux-artsissa, jolta suuntaus on saanut nimensä. Suuntaus oli merkittävä ennen kaikkea Ranskassa sekä Yhdysvalloissa, sillä useat Yhdysvaltojen johtavista arkkitehdeista saivat 1800-luvun lopussa koulutuksensa École Nationale Supérieure des Beaux-artsissa. Beaux-arts-tyylin tunnetuimpia esimerkkejä ovat Palais Garnier eli Pariisin ooppera (1861–1875), Brysselin Palais de Justice (1866–1866) ja Pariisin Petit Palais (1897–1900). 

Beaux-arts -tyyliä kutsutaan usein myös nimellä toisen keisarikunnan tyyli (*Second Empire*) tai toisen keisarikunnan barokki (*Second Empire Baroque*). Beaux-arts oli kansainvälisesti hallitseva arkkitehtuurin tyylisuuntaus 1800-luvun lopulla, ja siitä tuli nopeasti uusien julkisten rakennusten virallinen tyyli, joita eri maiden hallitukset ja laajentuvat kaupungit innokkaasti rakensivat. Beaux-Arts -rakennukset ovat tyypillisesti massiivisia ja niiden pohjaratkaisu on symmetrinen. Rakennuksissa on runsaasti klassistisia yksityiskohtia sekä päärakennusmassasta ulkonevia paviljonkeja rakennuksen päädyissä ja keskellä.

Wienissä useat Ringstraßen ympäristön rakennukset rakennettiin Beaux-arts/Second Empire -tyyliin, kuten esimerkiksi Wienin oopperatalo. Myös Italia omaksui yhdistymisensä jälkeen monien julkisten rakennustensa tyyliksi Beaux-artsin. Saksassa Berliinin Reichstag noudatti myös tyyliä samoin kuin Washingtonin State, War, and Navy Department Building.

Arkkitehti ja arkkitehtuurin historioitsija James Curlin mukaan Beaux-Artsin runsas ja mahtipontinen tyyli vastasi täydellisesti Euroopan ja Yhdysvaltojen vuosisadan vaihteen itseriittoista ilmapiiriä.

## Kuvagalleria

Kuva:Paris Opera full frontal architecture, May 2009.jpg|Pariisin ooppera, Palais Garnier
Kuva:Berlin Museumsinsel Fernsehturm.jpg|Bode Museum, Berliini
Kuva:Image-Grand central Station Outside Night 2.jpg|New Yorkin Grand Central Terminal
Kuva:2019 GCT Main Concourse from Apple Store.agr.jpg|Sisäkuva Grand Central Terminalista
Kuva:Metropolitan Museum of Art entrance NYC.JPG|Metropolitan Museum of Art, New York
Kuva:Teatro Municipal de São Paulo 8.jpg|Teatro Municipal, São Paulo
Kuva:Hockey Hall of Fame, Toronto.jpg|Hockey Hall of Fame, Toronto


## Katso myös
* Belle époque

## Lähteet
*Curl, James Stevens: Dictionary of architecture. Oxford University Press 1999. 

### Viitteet
Kylteri (vaate)

**Kylteri** eli **költeri** on historiallinen tavallisesti hirvennahasta valmistettu takki. Sitä käytettiin 1600-luvun alussa haarniskan alla ja asukokonaisuus korvasi rengashaarniskan. Myöhemmin kylteriin pukeuduttiin myös ilman haarniskaa, ja sellaisena se oli tyypillinen ja luonteenomainen asu 1600-luvun ruotsalaiselle ja suomalaiselle ratsuväelle.

## Lähteet
Glory to Hong Kong

**Glory to Hong Kong** () on kappale, joka nousi Hongkongin demokratiaa kannattavien mieltenosoitusten tunnuslauluksi vuonna 2019. Laulu on alkujaan kirjoitettu sekä englanniksi että kantoninkiinaksi. Laulun tekijä on miespuolinen artisti, joka käyttää salanimeä Thomas dgx yhl. Laulu julkaistiin ensimmäisen kerran 31. elokuuta 2019 YouTubessa.

Protestien ja niiden saaman huomion kasvaessa laulua on myös kutsuttu Hongkongin kansallislauluksi. Virallisesti kaupunki käyttää mm. olympialaisten yhteydessä Vapaaehtoisten marssia.

Kesäkuussa 2020 voimaan tulleen kansallisen turvallisuuden lain nojalla laulu on kielletty kaupungin kouluissa, koska se on tulkittavissa valtionvastaiseksi separatismiksi. Hongkongin hallitus ei kuitenkaan suoraan sanonut, että laulu on laiton. Hongkongin opetusministeri Kevin Yeung sanoi, että laulu sisältää vahvoja poliittisia viestejä, joilla on linkkejä väkivaltaisiin tapahtumiin, minkä johdosta laulun laulaminen, soittaminen ja levittäminen on kielletty kouluissa.

## Galleria

Tiedosto:Glory to Hong Kong in Time Square 20190912.jpg|Yhteislaulu Hongkongin Time Squarella 12. syyskuuta 2019.
Tiedosto:Hong Kong Stadium World Cup qualifier HK vs Iran people 20190910.jpg|Hongkong–Iran -jalkapallo-ottelun yhteydessä pidetty mielenosoitus, jossa laulu laulettiin 10. syyskuuta 2019.
Tiedosto:Glory to Hong Kong in New Town Plaza with protester 20190911.jpg|New Town Plazalla pidetty mielenosoitus, jossa laulu laulettiin 11. syyskuuta 2019.


## Lähteet

## Aiheesta muualla

* Laulun virallinen englanninkielinen versio
* Laulun kantoninkiinankielinen versio
Panteleimon Romanov

**Panteleimon Romanov** (1885 Petrovskoje, Tulan kuvernementti, Venäjä – 1938 Moskova, Neuvostoliitto) oli venäläinen kirjailija

Romanov opiskeli lakia Moskovan yliopistossa. Hänen esikoisteoksensa *Otets Fjodor* ilmestyi 1911. Se kuvaa 1800-luvun Venäjää noudattaen Nikolai Gogolin ja Anton Tšehovin tyyliä. 1920-luvulla hän kuvasi arkista Moskovan elämää NEP-kauden talouspolitiikan aikana ja sai ulkomaillakin huomiota vapaan rakkauden kuvauksistaan. Romaanisarjasta *Rus* (1926–1936) Romanov suunnitteli 1900-luvun Venäjän kuvausta. Viidennessä osassa sarja ehti helmikuun 1917 vallankumoukseen.

Romanovin novelleja on suomentanut Antti Tiittanen, ja niitä on julkaistu 1924–1926 ilmestyneessä *[[Väinämöinen (kirjallisuuslehti)|Väinämöinen]]* -nimisessä kirjallisessa aikakauslehdessä.

## Suomennettu tuotanto
* Syöttiläitä, novelli, suom. Antti Tiittanen, Väinämöinen 2.5.1925 no 18 Novelli verkossa

## Lähteet

## Aiheesta muualla
Aapo Oranen

**Aapo Tapio Oranen** (s. 30. syyskuuta 1986 Jyväskylä) on suomalainen näyttelijä ja muusikko.

Kolmen vuoden teatterikiinnityksensä ( *[[Mikkelin teatteri]]* 2018-2021) jälkeen Oranen työskentelee nykyisin freelancerina, hän on koulutukseltaan teatteri-ilmaisun ohjaaja ja muusikko. Oranen soittaa eri soittimia usein myös teatteriesityksissä.   

Keväällä 2022 Oranen oli mukana viihdeohjelma *[[Putous|Putouksen]]* 14. tuotantokaudella. Hänen sketsihahmonsa oli esiintyvä taiteilija ja humoristi Alvari Perätorvi, joka sijoittui sketsihahmokilpailussa neljänneksi. 

Lisäksi Oranen ohjaa aktiivisesti harrastajien teatteriryhmiä ja on osallisena omassa etelä-savon alueella toimivassa musiikkiteatteriyhdistyksessä nimeltä *Waulinko.*  

## Teatterirooleja
* ''Charlie Chaplinin diktaattori'', Marsalkka Heering, Juutalainen muusikko yms. (Mikkelin teatteri)
* *[[Entäs nyt, Niskavuori?|Entäs nyt Niskavuori?]]*, Juhani Multia (Mikkelin teatteri)
* *Rakastunut Ryti*, Risto Ryti, (Mikkelin teatteri)
* *[[Veljeni, Leijonamieli|Veljeni Leijonamieli]]*, Joonatan (Mikkelin teatteri)
* *Saiturin joulu*, Useita rooleja (Mikkelin teatteri)
* *Kolmen kimppa*, Martti (Mikkelin teatteri)
* *Voodooluu*, Otso (Mikkelin teatteri)

## Lähteet

## Aiheesta muualla
*
Prelog

**Prelog** on kaupunki Međimurjen piirikunnassa, pohjoisessa Kroatiassa. Kaupungissa asuu 7&nbsp;815 asukasta. Kaupunki sijaitsee noin sadan kilometrin päässä maan pääkaupungista, Zagrebista.

## Lähteet
Arslanbek Sultanbekov

**Arslanbek Sultanbekov** (s. 23. huhtikuuta 1965) on nogai-muusikko- ja säveltäjä, joka on tullut etenkin turkkilaisten kansojen keskuudessa tunnetuksi dombralla soitetusta kansanmusiikista.

Sultanbekovin nimikkokappale on "dombıra". Sitä käytettiin Turkin presidentin Recep Tayyip Erdoğanin vaalikampanjan päämusiikkina.

Sultanbekov on palkittu taiteilija. Huomionosoituksia ovat muun muassa kansallisen taiteilijan arvonimi ja tasavallan kaunein ääni -nimike vuonna 1994.

Sultanbekov on aktiivinen nogai-kulttuurin puolestapuhuja. Muutamia poikkeuksia lukuun ottamatta hänen kappaleensa kertovat omasta kansastaan.

Karatšai-Tšerkessiassa syntynyt Sultanbekov on asunut Kazakstanissa vuodesta 2004. Hänellä on kaksi lasta.

## Lähteet

## Aiheesta muualla
* Arslanbek Sultanbekov Spotify
* Arslanbek Sultanbekov youtube
Taatelisiirappi

**Taatelisiirappi** on taateleista tehtyä tummaa siirappia ja hunajan ohella yksi vanhimmista makeutusaineista. Se sisältää hiilihydraatteja noin 73 prosenttia. Taatelisiirappia valmistetaan puristamalla, mutta koska taatelit sisältävät vähän vettä, niin ennen puristusta niihin lisätään vettä ja keitetään, minkä jälkeen niistä saadaan puristettua siirappia.

Taatelisiirappia käytetään esimerkiksi myslien, jugurtin ja jälkiruokien makeutukseen sekä ruuanlaittossa mausteena.

## Lähteet

## Aiheesta muualla

*
Korem

**Korem** on kaupunki Etiopian Tigrayn osavaltiossa. Sen asukasluku oli vuoden 2007 väestönlaskennassa 16&nbsp;856.

## Maantiede

Korem sijaitsee Etiopian Tigrayn osavaltiossa. Kaupungista luoteeseen sijaitsee Ashengen järvi.

## Historia
Nykyinen Korem on todennäköisesti lähellä paikkaa, jolla portugalilaiset voittivat muslimisotapäällikkö Ahmad ibn Ibrahim al-Ghazin joukot vuonna 1542. 1900-luvun alussa italialaiset vetivät Koremin läpi lennätinlinjan Addis Abebaan ja vuonna 1909 Abate Bwalun joukot voittivat Indertan kuvernöörin joukot Koremissa käydyssä taistelussa. Taisteluja Koremissa käytiin myös toisen Italian–Etiopian sodan aikana. Carl Gustaf von Rosenin Fokker F.VII -kaksitasot tuhottiin Italian ilmavoimien ilmaiskussa Koremiin maaliskuussa 1936. Keisari Haile Selassie oli saapunut Koremiin pitäen päämajaansa lähellä olevassa luolassa joutuen kuitenkin lopulta vetäytymään etenevien italialaisten tieltä. Italialaiset rakennuttivat kaupunkikeskustan silloisen kyln lähelle.

Etiopian nälänhätä 1983–1985 koetteli Koremia, jonne saapui tuhansia nälänhädästä kärsiviä Etiopian muilta alueilta. Samaan aikaan alueella käytiin taisteluja Etiopian Derg-sotilashallinnon ja Tigrayn kansan vapautusrintaman välillä. Vapautusrintama valtasi kaupungin taisteluissa vuonna 1983, mutta menetti sen Derg-hallinnon vastahyökkäyksessä vuonna 1988. Lopullisesti kaupungin valtasivat EPRDF:n joukot elokuussa 1989. Tigrayn kriisin puhjettua 2020-luvun alussa Koremin valtasivat hallituksen joukot, mutta Tigrayn kapinallisten onnistui vallata se takaisin kesäkuussa 2021.

## Väestö

Koremin asukasluku oli Etiopian vuoden 2007 väestönlaskennan mukaan 16&nbsp;856. Vuonna 2001 asukasluku oli noin 20&nbsp;800, vuonna 1994 16&nbsp;900, vuonna 1984 noin 9&nbsp;300 ja vuonna 1937 noin 1&nbsp;100.

## Lähteet
Lightning (liitäntä)

**Lightning** on Applen omille laitteelleen kehittämä 8-nastainen datan ja energian siirtoon käytettävä liitäntä. Lightning on häviämässä, mutta jotkin Applen nykyiset tuotteet käyttävät vielä sitä: iPhone 14, iPhone SE (3. sukupolvi), AirPods (2. sukupolvi), AirPods (3. sukupolvi), AirPods Max, Apple Pencil (1. sukupolvi), Magic Keyboard, Magic Trackpad ja Magic Mouse. Lisäksi EarPods-kuulokkeisiin on myös saatavilla Lightning-liitäntä. Aiemmin Lightning-liitäntää on käytetty nykyisten tuotteiden vanhentuneista versioista ainakin iPadeissä, suurimmassa osasta iPhone-puhelimia, AirPods Prossa (1. sukupolvi) ja Siri Remoteissa.

## Historia

Apple käytti ensimmäisissä iPhoneissa, iPadeissä ja iPodeissa itse kehittämäänsä 30-nastaista liitäntää, joka julkaistiin 2003. Se mahdollisti laitteiden helpon liittämisen lisälaitteisiin ja oli vahvarakenteinen, mutta toisaalta se oli isokokoinen. Syyskuussa 2012 Apple julkisti iPhone 5:n julkaisun yhteydessä itse kehittämänsä 8-nastaisen Lightning-liitännän, joka korvasi aiemman 30-nastaisen liitännän. 2000-luvun alkupuolella erilaisia latausstandardeja oli useita kymmeniä, minkä seurauksena Samsung, Nokia ja Applen solmivat vuonna 2009 sopimuksen, jossa ne sitoutuivat kehittämään yhteensopivaa micro-USB-lataustekniikkaa. Apple ei kuitenkaan halunnut ottaa yhteistä tekniikkaa käyttöön, vaan pitäytyi omissa liitännöissä ja kiersi sopimusta julkaisemalla sovittimia.

Apple luopui Lightning-liittimestä syksyllä 2018 uusissa iPad Pro -malleissa, joissa on vain USB-C-tyypin liitin. MacBook käyttää Intelin kehittämää Thunderbolt 3 -liitintä, joka on USB-C-yhteensopiva. Sen sijaan mobiililaitteiksi luettavat iPod Touch, AirPods ja iPhone käyttävät vain Lightning-liittimiä.

Euroopan komissio kertoi 23. syyskuuta 2021 esittävänsä latausstandardien yhtenäistämiseksi uutta lainsäädäntöä, jonka mukaan yhden laturimallin tulee sopia kaikkiin matkapuhelimiin ja niihin rinnastuviin laitteisiin. Käytännössä tämä tarkoittaisi siirtymää USB-C-liitäntään, joka oli tuolloin syrjäyttänyt micro-USB:n latausstandardina. Apple ei tuolloin käyttänyt USB:tä puhelimissaan, AirPods-kuulokkeissa eikä iPod Touch -musiikkisoittimissa ja se ilmoittikin vastustavansa lakiesitystä. Lakiesitys etenee Euroopan unionin neuvoston ja Euroopan parlamentin käsiteltäväksi. Euroopan unionin sisämarkkinoista vastaava komissaari Thierry Breton arvioi, että lainsäädäntö tullaan saattamaan voimaan kahdentoista kuukauden kuluessa, jos hanke etenee odotetusti. Lain astuttua voimaan on tarkoitus tulla vielä vuoden mittainen siirtymäaika. Laki tulee voimaan syksyllä 2024.

## Kritiikkiä
Lightning soveltuu huonosti virtaliittimeksi. Sitä ei ole suunniteltu maadoittumaan ennen virtajohtimen kontaktin syntymistä. Joka kerta kytkettäessä latausjohdon virtajohdin kipinöi, mikä johtaa sen mustumiseen ja lopulta kontaktin menetykseen. Monissa kaapeleissa keskimmäinen johdin mustuu käytön myötä.

## Lähteet

## Aiheesta muualla
Jalaluddin Haqqani

**Jalaluddin Haqqani** (1939–2018) oli afganistanilaisen Haqqani-verkoston perustaja ja johtaja, jolla oli läheiset suhteet Talibaniin ja Al-Qaedaan.

Paštuihin kuulunut Haqqani syntyi vuonna 1939 varakkaaseen kauppiasperheeseen Paktian maakunnassa. Hän opiskeli islamia ja oppi samalla arabiaa, mikä auttoi liittolaisten hankkimisessa. Haqqanilla oli ainakin seitsemän poikaa. Heistä neljä on surmattu taisteluissa ja yksi vangittu ja tuomittu kuolemaan.

Neuvostoliiton miehittäessä Afganistania 1980-luvulla Haqqani johti neuvostovastaisia sissejä. Talibanivallan aikanahän liittoutui talibanien kanssa ja kun Yhdysvallat syrjäytti talibanit 2001, Haqqani soti heit ä vastaan Pakistanin heimoalueilta käsin. Haqqani luovutti verkoston operatiivisen johtamisen pojalleen Sirajuddin Haqqanille joskus 2000-luvulla, mutta jatkoi tämän neuvonantajana. Hän menehtyi pitkään sairastettuaan vuonna 2018.

## Lähteet
Grigori Požidajev

**Grigori Anatoljevitš Požidajev** (Georges A. de Pogédaieff, Georgy Pozhedaev, , 1894–1971) oli venäläinen taidemaalari, graafikko, lavastussuunnittelija ja kuvittaja. Hänelle on myönnetty Ranskan Kunnialegioonan kunniamerkki vuonna 1954.

Požidajev syntyi 13. tammikuuta 1894 Jaltassa ja opiskeli Moskovan maalaus-, kuvanveisto- ja arkkitehtuurikoulussa. Muutettuaan pois Neuvostoliitosta 1920 Požidajev työskenteli lyhyen aikaa Bukarestin kansallisteatterissa ja sitten Prahassa. Kesän 1923 loppuun asti hän asui Berliinissä, jossa työskenteli lavastussuunnittelijana eri teattereissa. Lokakuussa 1925 hän asettui Pariisiin, jossa työskenteli La Chauve-Souris -teatterissa. Požidajev loi puvustusluonnoksia ja maalasi yli 60 muotokuvaa Carl Theodor Dreyerin elokuvaan *[[Jeanne d’Arcin kärsimys]]*.

Požidajevin oma taidenäyttely pidettiin Cannesissa 1935. Vuoteen 1937 mennessä Požidajev jätti työt teatterissa ja keskittyi maalaamiseen ja grafiikkaan. Hän maalasi maisemia, muotokuvia, asetelmia ja loi kirjojen kuvituksia. Helmikuussa 1954 hänestä tuli Kunnialegioonan ritari. Sodanjälkeisenä aikana ja 1950-luvun loppuun saakka Požidajevin töistä järjestettiin ajoittain näyttelyitä Ranskan pääkaupungin suurimmissa taidegallerioissa. Požidajev kuoli 77-vuotiaana 3. elokuuta 1971 Ménerbessä (Provence), minne hänet haudattiin. Syyskuussa 2015 Požidajevin retrospektiivinen näyttely pidettiin Ménerbesissä, ja se esitteli yli viisikymmentä aiemmin näkemätöntä maalausta ja graafista teosta, jotka taiteilija oli luonut Provencessa ja joita säilytetään nyt yksityisissä kokoelmissa. 18. syyskuuta 2015 Ménerben Euroopan kulttuuriperinnön päivien puitteissa järjestettiin juhlallinen muistolaatan avaaminen talon julkisivuun, joka aiemmin kuului Požidajevin perheelle.
Kiekkolidut

**Kiekkolidut** (*Clypeola*) on ristikukkaiskasveihin kuuluva kasvisuku, jonka on kuvannut Carl von Linné 1753. Suvussa on yhdeksän lajia. Suomeksi on nimetty kiekkolitu (*Clypeola jonthlaspi*), jota esiintyy Välimeren alueella.

Lajeja: *Clypeola aspera*, *Clypeola ciliata*, *Clypeola cyclodontea*, *Clypeola dichotoma*, *Clypeola elegans*, *Clypeola eriocarpa*, *Clypeola jonthlaspi*, *Clypeola lappacea*, *Clypeola raddeana*.

## Lähteet
Timo Keränen

**Timo Keränen** on suomalainen pesäpalloilija. Hän pelasi Superpesistä kaudet 1990-2000 ja edusti koko uransa Oulun Lippoa. Keränen voitti urallaan kaksi SM-kultaa kausina 1994 ja 1998, yhden SM-hopean kaudella 1995 ja kaksi SN-pronssia kausina 1993 ja 2000. Keränen pelasi urallaan kuusi Itä-Länsi-ottelua vuosina 1992 ja 1994-1999. Kaudella 1995 Keränen voitti etenijäkuninkuuden 52:lla tuodulla juoksulla. Hän pelasi ulkokentällä kakkosvahtina. Keränän pelasi urallaan 299 Superpesiksen runkosarjaottelua. Näissä hän löi kymmenen kunnaria ja 85 tavallista juoksua, toi 379 juoksua ja keräsi 1577 kärkilyöntiä. Keränen pelasi urallaan 15 Superpesiksen ylempää pudotuspeliottelua. Näissä hän löi neljä tavallista juoksua, toi 16 juoksua ja keräsi 65 kärkilyöntiä.

Timo Keräsen poika, Toni Keränen, on keihäänheittäjä. Keränen on toiminut poikansa valmentajana.
 
## Lähteet
Maija Ruoslahti

**Maija Aino Tuulikki Ruoslahti** (o.s. Sihvola, s. 8. elokuuta 1939 Porvoo) on suomalainen sisustusarkkitehti ja kuvataiteilija. Hän on suunnitellut muun muassa Helsingin Kaupunginteatterin vuonna 1967 valmistuneen rakennuksen sisustuksen kalusteineen sekä huonekaluja ja kodin käyttöesineitä eri valmistajille.

Maija Ruoslahti valmistui sisustusarkkitehdiksi Taideteollisesta oppilaitoksesta vuonna 1962. Jo opiskeluvuosinaan hän pääsi Olli Borgin ansiosta suunnittelemaan Lilla Teaternin sisustusta. Valmistuttuaan hän työskenteli puolitoista vuotta Heikki Sirenin arkkitehtitoimistossa ja sitten seitsemän vuotta Timo Penttilän toimistossa. Pari vuotta 1960-luvun lopulla hän vietti Yhdysvalloissa suunnittelemassa erään lentoyhtiön pääkonttorin sisustusta. Hän perusti oman sisustusarkkitehtitoimiston vuonna 1970.

Maija Ruoslahden suunnittelemia esineitä ovat muun muassa 1970-luvun muhkeat sohvat Sopenkorpi Oy:lle ja Kalustokiilalle, 1980-luvun puukalusteet Maristo Oy:lle, vaateripustimet Décembrelle ja MK-Tresmerille sekä peilit Mäkisen Kuvastimelle.

Ruoslahti asuu Karjaalla.

## Lähteet
Pepe Julian Onziema

**Pepe Julian Onziema** (s. 30. marraskuuta 1980) on ugandalainen ihmisoikeus- ja HLBT-aktivisti.

## Tausta ja yksityiselämä
Onziema tuli ulos kaapista ulos 1990-luvulla. Hän on kertonut, että tuon ajan Ugandassa tällainen oli vaarallista ja hän ei tiennyt, missä olisi turvassa.

Onziema asuu Kampalassa. Seksuaaliselta suuntautumiseltaan Onziema on lesbo.. Lisäksi hän on transmies. Kohtaamastaan vihasta huolimatta Onziema on sanonut, että hänen perheensä tukee häntä. Lisäksi hän on kertonut olevansa ylpeä ugandalaisista juuristaan ja kotimaastaan.

Onziema tunnetaan myös arvonimellä *Opimva* ("päälliköiden poika"). 

## Ura aktivistina
Onziema aloitti työnsä ihmisoikeuksien parissa vuonna 2003. Lukuisten julkisten TV- ja sanomalehtiesiintymiensä takia hän kertoo joutuneensa silmätikuksi.. 

Onziemaa oli vuonna 2012 Simon Kaggwa Njalan juontaman *Morning Breeze* -aamuohjelman haastateltavana, jossa oli tarkoitus keskustella sateenkaarivähemmistön tilanteesta Ugandassa. Haastattelu keskeytyi, kun pastori Martin Ssempa tunkeutui studioon mukanaan muovipussillinen vihanneksia, joiden hän väitti olevan homoseksuaalien käyttämiä seksileluja. Hän pyrki mustamaalaamaan Onziemaa toteamalla, että seksuaalivähemmistöt eivät voi saada lapsia ja että HLBT-järjestöillä on suuret määrät amerikkalaista rahaa, jota käytetään Ssempan ahdisteluun oikeustoimin. Lisäksi Ssempa huusi sekä Onzieman että Njalan päälle.. Haastettelu ladattiin YouTubeen, josta siitä muodostui meemi (ns. "Why Are You Gay?").

Vuonna 2014 Onziema oli John Oliverin juontaman Last Week Tonight -ohjelman vieraana, jossa hän antoi haastattelun ja käsiteltiin seksuaali- ja sukupuolivähemmistöjen asemaa Ugandassa. Haastattelussa hän kertoi mm. että homoseksuaalisuus ei ole tullut Afrikkaan länsimaalaisten mukana, kuten monet afrikkalaiset poliittiset johtajat ovat sanoneet. Sen sijaan homofobia on länsimaalaisten tuoma asia, joka levisi lähestyssaarnaajien mukana..

Onzieman haastattelun aikaan Ugandassa valmisteltiin lakia, jolla homoseksuaalisista teoista langetettaisiin kuolemantuomio. Onziema oli mukana tekemässä kannetta lakialoitetta vastaan, mutta itse laki kaatui lopulta muotoseikkaan, eikä se siksi mennyt läpi. Helmikuussa samana vuonna (2014) ugandalainen lehti julkaisi "top 200 gays" listan, jota Onziema piti lähinnä pelottelutaktiikkana.

## Lähteet
Runkolinja 20

**Runkolinja 20** on Helsingin seudun liikenteen runkolinja, jonka liikennöinti alkoi 16. elokuuta 2021. Se liikennöi Helsingissä välillä Eira–Kamppi–Munkkivuori. Runkolinjalla käytetään avorahastusta, eli linja-autoon voi nousta kaikista ovista ja näyttämättä lippua kuljettajalle. Linjaa liikennöidään tihein vuorovälein ja lähes vuorokauden ympäri.

Aiemmin samalla reitillä liikennöivät linjat 18 ja 18N. Uusi runkolinja oli osa elokuun 2021 linjastouudistusta, jossa useita linjoja lakkautettiin tai muutettiin, ja jossa syntyi neljä uutta runkolinjaa: liikennöinnin aloittivat samanaikaisesti myös 30, 40 ja 570. Runkolinjan 30 reitti on kantakaupungissa lähes identtinen linjan 20 kanssa, mutta 30 jatkaa Munkkivuoresta Vantaan Myyrmäkeen.

Länsi-Helsingin linjastouudistuksessa runkolinja 20 on tarkoitus lakkauttaa yhdessä runkolinja 30:n kanssa 2030-luvun alkupuolella. Muutokset liittyvät Vihdintien pikaraitiotiehen; korvaaviksi yhteyksiksi tulevat pikaraitiolinja 14 ja raitiolinja 5, joka muutetaan kulkemaan reittiä Eira–Kamppi–Meilahti.

## Kalusto

Linjalla käytetään sähköisiä nivelbusseja ja runkolinjoille ominaista oranssia väritystä. Yli 18-metrisessä nivelbussissa on sata matkustajapaikkaa, joista 45 on istumapaikkoja.

Linjojen 20, 30 ja 40 kalustoksi valitut matalalattiaiset nivelbussit olivat ensimmäisiä nivelbusseja Helsingissä 15 vuoden tauon jälkeen. Linjojen päätepysäkeillä on latausasemat, joissa busseja voidaan ladata tarvittaessa päivän aikana.

## Lähteet

## Aiheesta muualla
* Linja 20 Reittioppaassa
* Helsingin seudun runkoverkko (pdf)
Raymond Chan Chi-chuen

**Raymond Chan Chi-cheun** (, s. 16. huhtikuuta 1972) on hongkongilainen radiojuontaja ja poliitikko. Politiikassa hän on keskittynyt kaupungin HLBT-oikeuksiin. Vaikka hän ei ole joutunut vaikeuksiin Manner-Kiinan kanssa tämän takia, häntä pidetään silmällä demokratia-myönteisten mielipiteidensä takia.

Hän edustaa lokalistista People Power -puoluetta.

## Tausta ja yksityiselämä
Chan syntyi vuonna 1972 Hongkongissa. Hänellä on sukutaustaa Manner-Kiinan puolella Guangzhoussa. Lukionsa hän on suorittanut Hong Kong Charity School English Secondary School -koulussa. Hän on opiskellut sosiologiaa Hongkongin kiinalaisessa yliopistossa vuonna 1994..

Ollessaan 18-vuotias lukiolainen Chan tiedosti olevansa homoseksuaali. Pian tämän jälkeen hän alkoi seurustella. Julkisesti hän tuli ulos kaapista vasta syyskuussa 2012 tultuaan valituksi Hongkongin lainsäädäntöneuvostoon (LegCo).

1990-luvulla Chan aloitti CRHK-radioasemalla raportoimalla kaupungin liikennetilanteesta. Vuonna 2000 hän siirtyi Metro Entertainment -lehdelle.

Uskonnolliselta vakaumukseltaan Chan on buddhalainen ja on ollut hetkellisesti munkkina japanilaisessa temppelissä alkuvuodesta 2009.

## Poliittinen ura
Chan valittiin Hongkongin lainsäädäntöneuvostoon ensimmäisen kerran vuonna 2012. Hän sai vaaleissa yli 38 000 ääntä ja oli Hongkongin ensimmäinen avoimesti homoseksuaali parlamentaarikko. Chanin tärkeimpiä teemoja olivat seksuaaliseen suuntautumiseen perustuvan syrjinnän kieltäminen ja kaupungin avioliittolakien uudistaminen.. Vuoden 2016 vaaleissa Chan valittiin uudelleen 45 993 äänellä.

Heinäkuussa 2020 Hongkongin ammattiliittojen LegCo-edustaja Kwok Wai-keung kävi Chan kimppuun ja nimitteli tätä. Kwok pyrki myöhemmin mustamaalaamaan Chania kutsumalla tätä "herra krysanteemiksi", joka on kantoninkielinen eufemismi anukselle, ja väittämällä Chanin kannattavan Hongkongin itsenäisyyttä. Chan kutsui tätä roistomaiseksi ja sai kerättyä joukkorahoituksen kautta 100 000 HK$ haastaakseen Kwokin oikeuteen..

Syyskuussa 2020 Hongkongin hallintojohtaja Carrie Lam ilmoitti siirtävänsä loppuvuodeksi kaavailtuja LegCo-vaaleja vuodella. Virallisen selityksen mukaan syynä oli koronaviruspandemia. Chan erosi yhdessä muiden demokratia-myönteisten LegCo-edustajien kanssa protestina vaalien siirtämiselle. Pian tämän jälkeen Chan pidätettiin kansallisen turvallisuuden lain rikkomisesta..

Toukokuun alussa vuonna 2021 Chan ilmoitti vankilasta käsin jättävänsä PP-puolueen puheenjohtajuuden ja politiikan ylipäänsä.

## Lähteet